SKRIFTLIG FORESPOERGSEL E-0071/97 af José Barros Moura (PSE) til Kommissionen (24. januar 1997)

Om: Transportpolitikkens konsekvenser for den oekonomiske og sociale samhoerighed

I den foerste beretning om samhoerigheden (KOM(96)0542) fremsaettes der i den endelige udgave indlysende konstateringer som f.eks. foelgende:

Forbedringer af transportnettet - enten paa grund af liberaliseringen eller de transeuropaeiske transportnet - har en tendens til at vaere til stoerre fordel for centret end for randomraaderne. I nogle sektorer (navnlig luftfarten) har liberaliseringen medfoert, at virksomheder hjemmehoerende i samhoerighedslande blev udsat for konkurrence fra mere effektive virksomheder i centret. Det lader ogsaa til, at liberaliseringen kan medfoere en vis svaekkelse af tjenester af grunde, som skal soeges i arbejdsmarkedsforhold, trods forpligtelsen til at yde offentlige tjenester. Der er derfor behov for en fortsat overvaagning, og der kunne goeres mere for eksplicit at tage hensyn til maalsaetningerne om samhoerighed ved udformningen af politikken.

I den endelige udgave haevdes stik imod alle vidnesbyrd naermest det modsatte. Det er naturligvis korrekt, at de transeuropaeiske net kun vil kunne bidrage til at styrke samhoerigheden, hvis adgangen til randomraader prioriteres. Og det fremgaar med al tydelighed, at liberaliseringen af lufttransporten har foraarsaget problemer i samhoerighedslandene.

Kan Kommissionen forklare denne maade at fremstille tingene paa, der, som det fremgaar af andre punkter i samme beretning, er med til at svaekke maalsaetningerne om social og oekonomisk samhoerighed og navnlig om at mindske forskellene i udvikling mellem enkelte lande og regioner?

Svar afgivet paa Kommissionens vegne af Monika Wulf-Mathies (13. marts 1997)

I analysen af transportsektoren i den foerste beretning om samhoerigheden forsoegte Kommissionen at give en afbalanceret fremstilling af politikkens virkning paa dette omraade. Det paavises i beretningen, at liberaliseringen af transporten og de transeuropaeiske net er til betydelig fordel for udviklingen af net i Faellesskabet som helhed.

Det fremgaar ogsaa af beretningen, at der maa traeffes passende ledsageforanstaltninger for at sikre den bedst mulige positive samhoerighedseffekt af de transeuropaeiske net. Beretningen goer rede for resultaterne af forskning vedroerende udvikling i passagertransporten i de transeuropaeiske net. Det fremgaar klart, at der vil blive bedre adgang til de mere perifert beliggende og ugunstigt stillede regioner absolut set, skoent mange centralt beliggende byomraader muligvis relativt set vil faa forbedret adgangen mere end randomraaderne.

Hvad angaar liberaliseringsprocessen, naevner beretningen den potentielle fare for udhulning af tjenesteydelser, som skoent urentable er vigtige af regionale og sociale grunde. Den rolle, som forpligtelsen til offentlige tjenesteydelser spiller i bestemmelserne, understreges. I denne sammenhaeng ses der saerligt paa situationen i samhoerighedsstaterne i forbindelse med liberaliseringen af transporten, og der argumenteres for, at forpligtelsen til offentlige tjenesteydelser er af saerlig betydning for dem, hvis der skal sikres tjenesteydelser paa et vist niveau.